ჯანდაცვა მიანმარში
ჯანდაცვა მიანმარში —მიანმარის ჯანდაცვის სისტემა განვითარების დაბალ დონეზეა. 1962-2011 წლებში ხელისუფლებაში მყოფმა  სოციალისტებმა და სამხედროებმა ქვეყნის მშპ-ს 0,5-დან 3% -მდე გამოყვეს ჯანდაცვის განვითარებისთვის, რამაც გამოიწვია ის ფაქტი, რომ ქვეყანაში ჯანდაცვის დონე დღეისათვის  ერთ-ერთი ყველაზე ჩამორჩენილია მსოფლიოში. 2015 წელს ჯანდაცვის გაუმჯობესების მიზნით დაიწყო ახალი დემოკრატიული რეფორმების განხორციელება: 2017 წელს მთავრობამ გაზარდა ჯანდაცვისთვის გამოყოფილი თანხების წილი ქვეყნის მშპ-ს 5,2% -მდე, რამაც გავლენა იქონია სამედიცინო მომსახურების ხარისხის გაუმჯობესებაზე. სამედიცინო მომსახურება მიანმარის მოქალაქეებისათვის უმეტესად ფასიანია, თუმცა 2014–2015 წლებში ფასიანი მომსახურებების წილი 85 – დან 62% –მდე შემცირდა და ყოველწლიურად იკლებს  დღემდე (მსოფლიო საშუალო მაჩვენებლით  – 32%). საჯარო და კერძო კლინიკებში დაბალი და მაღალკვალიფიციური სამედიცინო პერსონალის დეფიციტია, ხოლო სახელმწიფო და კერძო კლინიკებში ასევე არ არის საწოლები და აღჭურვილობა. ჯანმოს შეფასებით, მიანმარის ჯანმრთელობის მდგომარეობა მსოფლიოში ერთ – ერთი ყველაზე მძიმეა.